བཀྲ་ཤིས་ཀྱིས་རྒྱ་སྐད་ད་མ་དིག་གིས་ཕངས་བ་ལ།ང་ཚོའི་རི་ཆེ་དྲགས་པ་དང་།འབྲི་ཆུ་ཡང་ང་ཚོ་དང་ཁ་ཐག་རིང་།གློག་བརྙན་དར་དམར་ཡུར་བ་ནང་གི་ཆུ་དེ་ང་ཚོས་རྨི་ལམ་རྨི་རྒྱུ་ལས་ཐབས་ཟདཟེར།སྐད་ཆ་བཤད་དུས་ཆེ་ཆུང་ཤོར་བའི་མིག་ཟུང་གིས་འོག་གི་འབྲི་ཆུར་ཕུར་ཚུགས་སུ་བལྟས།ཚུལ་དེ་ནི་འབྲི་ཆུ་ཉིད་རི་མཐོ་གཡང་གཟར་བརྒྱུད་ནས་ཡར་འདྲེན་འདོད་ཀྱང་དཔེ་སྲིད་པ་ཞིག་མ་རེད་ཞེས་ཟེར་བ་དང་འདྲ།དེར་མཐུད་ནས་ཁོ་གད་མོ་བགད་བྱུང་།དགོད་སྒྲར་བརླན་མེད་ཅིང་སྐད་ཡང་འགག་འདུག་ལ།སྐད་ཅིག་ཉིད་དུ་སེར་ཀ་གས་པའི་ས་ཞིང་གིས་ཁྱུར་མིད་བཏང་སོང་།